ddrg/super_eurlex huggingface dataset:
IZVEDBENA UREDBA KOMISIJE (EU) 2022/1674

z dne 28. septembra 2022

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183, točka (b), Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6), točka (a), Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 28. septembra 2022 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
(2)

Svet je 6. oktobra 2022 sprejel Sklep (SZVP) 2022/1908 (3) o spremembi naslova Sklepa (SZVP) 2022/266 in razširitvi geografskega področja uporabe omejitev iz navedenega sklepa na vsa območja Ukrajine, ki niso pod vladnim nadzorom, v pokrajinah Doneck, Herson, Lugansk in Zaporožje. Politični okvir in razlogi politike za razširitev področja uporabe omejevalnih ukrepov so navedeni v uvodnih izjavah Sklepa (SZVP) 2022/1908.
(2)

Na podlagi pregleda, ki ga je opravil Svet, bi bilo treba vnose za štiri osebe, zoper katere se je uporaba omejevalnih ukrepov iztekla 6. septembra 2022, ter informacije o njihovi pravici do obrambe in pravici do učinkovitega sodnega varstva črtati iz Priloge I k Uredbi (EU) št. 208/2014.
DELEGIRANA UREDBA KOMISIJE (EU) 2022/1615

z dne 22. aprila 2022

o popravku švedske jezikovne različice Delegirane uredbe (EU) 2021/630 o dopolnitvi Uredbe (EU) 2017/625 Evropskega parlamenta in Sveta glede nekaterih kategorij blaga, izvzetih iz uradnega nadzora na mejnih kontrolnih točkah

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) ter zlasti člena 48(h) in člena 77(1)(k) Uredbe,

ob upoštevanju naslednjega:

(1) Švedska jezikovna različica Priloge k Delegirani uredbi Komisije (EU) 2021/630 (2) vsebuje napako v tabeli v vrstici za vnos „ex 2106“, stolpec (2) „Obrazložitev“, ki spreminja vsebino besedila.

(2) Švedsko jezikovno različico Delegirane uredbe (EU) 2021/630 bi bilo zato treba ustrezno popraviti. Druge jezikovne različice teh napak ne vsebujejo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. aprila 2022 Za Komisijo predsednica Ursula VON DER LEYEN

(1) UL L 95, 7.4.2017, str. 1.

(2) Delegirana uredba Komisije (EU) 2021/630 z dne 16. februarja 2021 o dopolnitvi Uredbe (EU) 2017/625 Evropskega parlamenta in Sveta glede nekaterih kategorij blaga, izvzetih iz uradnega nadzora na mejnih kontrolnih točkah, in spremembi Odločbe Komisije 2007/275/ES (UL L 132, 19.4.2021, str. 17).
(2)

Izvedbena uredba Komisije (EU) 2018/1882 (3) razvršča bolezni s seznama v kategorije A do E ter določa, da se pravila za preprečevanje in obvladovanje bolezni s seznama iz člena 9(1) Uredbe (EU) 2016/429 uporabljajo za kategorije bolezni s seznama za vrste s seznama in skupine vrst s seznama iz tabele v Prilogi k navedeni izvedbeni uredbi. S spremembami k Izvedbeni uredbi (EU) 2020/2002, ki jih uvaja ta uredba, naj bi se zagotovile dodatne podrobnosti za pravila pri boleznih kategorije A glede prijavljanja izbruha v zvezi z lokacijo izbruha in datumom čiščenja in razkuževanja; te dodatne zahteve v zvezi s prijavljanjem so upravičene za bolezni kategorije A zaradi tveganja, ki ga pomenijo za zdravje živali v Uniji.
(7)

Ovseni lecitin je frakcionirano ovseno olje, ki deluje kot emulgator in olajšuje proizvodnjo kakavovih in čokoladnih proizvodov z zmanjšanjem viskoznosti in donosne vrednosti čokoladnih proizvodov. To omogoča enostavno črpanje stopljene čokolade med predelavo. Ovseni lecitin med drugim preprečuje, da se na površini proizvodov med skladiščenjem nabira maščoba oz. da se proizvodi sivkasto obarvajo. .
(1)

v Prilogi IA: (a) v delu A v zvezi z avtonomnimi staleži Unije se prva tabela nadomesti z naslednjim: „Vrsta: Sardon Engraulis encrasicolus Območje: območji 9 in 10; vode Unije območja CECAF 34.1.1 (ANE/9/3411) Španija 4 812 (1) Previdnostni TAC Portugalska 5 249 (1) Unija 10 061 (1) TAC 10 061 (1) (1) Ta kvota se lahko lovi le od 1. julija 2022 do 30. septembra 2022.“ (b) v delu B v zvezi s skupnimi staleži se tabele za spodaj navedene staleže nadomestijo z naslednjim: (i) tabela o ribolovnih možnostih za severno kozico v razdelku ICES 3a se nadomesti z naslednjim: „Vrsta: severna kozica Pandalus borealis Območje: 3a (PRA/03A.) Danska 1 874 Analitski TAC Člen 3 Uredbe (ES) št. 847/96 se ne uporablja. Člen 4 Uredbe (ES) št. 847/96 se ne uporablja.“ Švedska 1 009 Unija 2 883 TAC 5 398 (ii) tabela ribolovnih možnosti za papalino in z njo povezan prilov v razdelku ICES 3a se nadomesti z naslednjim: „Vrsta: papalina in z njo povezan prilov Sprattus sprattus Območje: 3a (SPR/03A.) Danska 8 422 (1)(2)(3) Analitski TAC Nemčija 18 (1)(2)(3) Švedska 3 187 (1)(2)(3) Unija 11 627 (1)(2)(3) TAC 12 570 (2) (1) Kvoto lahko do 5 % sestavlja prilov mola in vahnje (OTH/*03A.). Prilov mola in skuše, ki se všteva v kvoto v skladu s to določbo, in prilov vrst, ki se všteva v kvoto v skladu s členom 15(8) Uredbe (EU) št. 1380/2013, skupaj ne presegata 9 % kvote. (2) Ta kvota se lahko lovi le od 1. julija 2022 do 30. junija 2023. (3) Ta kvota se lahko prenese na vode Združenega kraljestva in Unije območij 2a in 4. Vendar je treba o teh prenosih vnaprej obvestiti Komisijo in Združeno kraljestvo.“ (iii) tabela ribolovnih možnosti za papalino in z njo povezan prilov v vodah Združenega kraljestva in vodah Unije podobmočja 4 ter vodah Združenega kraljestva razdelka ICES 2a se nadomesti z naslednjim: „Vrsta: papalina in z njo povezan prilov Sprattus sprattus Območje: vode Združenega kraljestva in Unije območja 4; vode Združenega kraljestva območja 2a (SPR/2AC4-C) Belgija 633 (1)(2) Analitski TAC Danska 50 114 (1)(2) Nemčija 633 (1)(2) Francija 633 (1)(2) Nizozemska 633 (1)(2) Švedska 1 330 (1)(2)(3) Unija 53 976 (1)(2) Norveška 0 (1) Ferski otoki 0 (1)(4) Združeno kraljestvo 2 144 (1) TAC 56 120 (1) (1) Ta kvota se lahko lovi le od 1. julija 2022 do 30. junija 2023. (2) Do 2 % kvote lahko sestavlja prilov mola (OTH/*2AC4C). Prilov mola, ki se všteva v kvoto v skladu s to določbo, in prilov vrst, ki se všteva v kvoto v skladu s členom 15(8) Uredbe (EU) št. 1380/2013, skupaj ne presegata 9 % kvote. (3) Vključno s pravo peščenko. (4) Lahko vsebuje do 4 % prilova sleda.“ (iv) Doda se naslednja tabela ribolovnih možnosti za papalino na območjih 7d in 7e za obdobje od 1. julija 2022 do 30. junija 2023: „Vrsta: Papalina Sprattus sprattus Območje: območji 7d in 7e (SPR/7DE.2) Belgija 25 (1) Analitski TAC Danska 1 601 (1) Nemčija 25 (1) Francija 345 (1) Nizozemska 345 (1) Unija 2 341 (1) Združeno kraljestvo 6 859 (1) TAC 9 200 (1) (1) Ta kvota se lahko lovi le od 1. julija 2022 do 30. junija 2023.“
(2)

Zaradi grožnje, ki jo še vedno predstavljajo ISIL (Daiš) in Al Kaida ter fizične in pravne osebe, subjekti ali organi, ki so z njima povezani, bi bilo treba na seznam fizičnih in pravnih oseb, subjektov in organov iz Priloge I k Uredbi (EU) 2016/1686 dodati tri osebe in eno skupino.
(3)

V HS 2022 je bila ustvarjena ločena tarifna podštevilka 4421 20 00 za „krste“. V KN 2021 so bile „krste iz vlaknenih plošč“ uvrščene pod oznako KN 4421 99 10 s carinsko stopnjo 4 %, medtem ko so bile „krste iz drugih materialov“ uvrščene pod oznako KN 4421 99 91 s carinsko stopnjo „prosto“. S spremembami v HS 2022 so bile v KN 2022 „krste iz vlaknenih plošč“ prenesene v novo oznako KN 4421 20 00 s carinsko stopnjo „prosto“.
IZVEDBENA UREDBA KOMISIJE (EU) 2022/808

z dne 23. maja 2022

o spremembi Izvedbene uredbe (EU) št. 540/2011 glede obdobja odobritve aktivne snovi bispiribak

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 17, prvi odstavek, Uredbe,

ob upoštevanju naslednjega:

(1) Del B Priloge k Izvedbeni uredbi Komisije (EU) št. 540/2011 (2) določa aktivne snovi, ki so odobrene v skladu z Uredbo (ES) št. 1107/2009.

(2) Vloga za obnovitev odobritve aktivne snovi bispiribak je bila vložena 30. julija 2018 v skladu s členom 1 Izvedbene uredbe Komisije (EU) št. 844/2012 (3).

(3) Obdobje odobritve aktivne snovi bispiribak je bilo z Izvedbeno uredbo Komisije (EU) 2018/1916 (4) podaljšano od 31. julija 2021 do 31. julija 2023.

(4) Vendar je vložnik 22. oktobra 2020 potrdil, da vloge za obnovitev odobritve ne podpira več.

(5) Ker je bila vloga za obnovitev odobritve umaknjena, podaljšanje obdobja odobritve te aktivne snovi iz Uredbe (EU) 2018/1916 ni več upravičeno. Zato bi bilo treba čim prej določiti novi datum poteka veljavnosti, državam članicam pa zagotoviti dovolj časa za preklic registracij fitofarmacevtskih sredstev, ki vsebujejo navedeno snov.

(6) Izvedbeno uredbo (EU) št. 540/2011 bi bilo zato treba ustrezno spremeniti.

(7) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. maja 2022 Za Komisijo predsednica Ursula VON DER LEYEN

(1) UL L 309, 24.11.2009, str. 1.

(2) Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).

(3) Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).

(4) Izvedbena uredba Komisije (EU) 2018/1916 z dne 6. decembra 2018 o spremembi Izvedbene uredbe (EU) št. 540/2011 glede podaljšanja obdobja odobritve aktivne snovi bispiribak (UL L 311, 7.12.2018, str. 24).
(2)

Zaradi grožnje, ki jo še vedno predstavljajo ISIL (Daiš) in Al Kaida ter fizične in pravne osebe, subjekti ali organi, ki so z njima povezani, bi bilo treba na seznam fizičnih in pravnih oseb, subjektov in organov iz Priloge I k Uredbi (EU) 2016/1686 dodati dve osebi in eno skupino.
(14)

Izdelek, ki se pregleduje, so monoalkilni estri maščobnih kislin in/ali parafinskega plinskega olja, pridobljeni s sintezo in/ali hidrotretiranjem, nefosilnega izvora, splošno znani kot „biodizel“, v čisti obliki ali mešanici, ki vsebuje več kot 20 mas. % monoalkilnih estrov maščobnih kislin in/ali parafinskega plinskega olja, pridobljenih s sintezo in/ali hidrotretiranjem, nefosilnega izvora, poslani iz Kanade, ne glede na to, ali so deklarirani kot izdelek s poreklom iz Kanade ali ne, ki se trenutno uvrščajo pod oznake KN ex 1516 20 98 (oznaka TARIC 1516209821), ex 1518 00 91 (oznaka TARIC 1518009121), ex 1518 00 99 (oznaka TARIC 1518009921), ex 2710 19 43 (oznaka TARIC 2710194321), ex 2710 19 46 (oznaka TARIC 2710194621), ex 2710 19 47 (oznaka TARIC 2710194721), ex 2710 20 11 (oznaka TARIC 2710201121), ex 2710 20 16 (oznaka TARIC 2710201621), ex 3824 99 92 (oznaka TARIC 3824999210), ex 3826 00 10 (oznake TARIC 3826001020, 3826001050, 3826001089) in ex 3826 00 90 (oznaka TARIC 3826009011).
(5)

odstavek 1 člena 11 se spremeni: (a) točka (c) se spremeni: (i) točki (i) in (ii) se nadomestita z naslednjim: „(i) so krite obveznice iz člena 3, točka 1, Direktive (EU) 2019/2162 ali so izdane pred 8. julijem 2022 in izpolnjujejo zahteve iz člena 52(4) Direktive 2009/65/ES, kot se uporabljajo na datum njihove izdaje, zaradi česar so upravičene do prednostne obravnave kot krite obveznice do njihove zapadlosti; (ii) izpostavljenosti do institucij v kritnem premoženju izpolnjujejo zahteve iz člena 129(1), točka (c), in člena 129(1a) Uredbe (EU) št. 575/2013;“; (ii) točka (iii) se črta; (b) v točki (d) se točke (iii), (iv) in (v) nadomestijo z naslednjim: „(iii) krite obveznice so zavarovane s skupino sredstev ene vrste ali več vrst, ki so opisane v členu 129(1), točka (b), (d), (f) in (g), Uredbe (EU) št. 575/2013. Če skupina vsebuje kredite, zavarovane z nepremičninami, morajo biti izpolnjene zahteve iz člena 6(2), člena 6(3), točka (a), in člena 6(5) Direktive (EU) 2019/2162; (iv) izpostavljenosti do institucij v kritnem premoženju izpolnjujejo zahteve iz člena 129(1), točka (c), in člena 129(1a) Uredbe (EU) št. 575/2013; (v) kreditna institucija, ki vlaga v krite obveznice, in izdajatelj izpolnjujeta zahtevo glede preglednosti iz člena 14 Direktive (EU) 2019/2162;“;
(2)

Zaradi humanitarne krize, ki je posledica neizzvane invazije oboroženih sil Ruske federacije na Ukrajino, je Svet 13. aprila 2022 sprejel Sklep (SZVP) 2022/628, o spremembi Sklepa (SZVP) 2022/266, da se vključijo izjeme, ki jasno opredeljenim kategorijam organov, oseb, subjektov, organizacij in agencij omogočajo, da zagotavljajo blago in tehnologijo za uporabo v nekaterih sektorjih ter nekatere omejene storitve in pomoč v zvezi s takim blagom in tehnologijo osebam, subjektom in organom na območjih ukrajinskih pokrajin Doneck in Lugansk, ki niso pod vladnim nadzorom, ali za uporabo na teh območjih, kjer je to potrebno za humanitarne namene. Podobno izjeme omogočajo zagotavljanje posebnih omejenih storitev in pomoči, neposredno povezanih z določeno infrastrukturo na območjih ukrajinskih pokrajin Doneck in Lugansk, ki niso pod vladnim nadzorom, kjer je to potrebno za humanitarne namene.
(1)

Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) (v nadaljnjem besedilu: sporazum o izstopu) je bil v imenu Unije sklenjen s Sklepom Sveta (EU) 2020/135 (4) in je začel veljati 1. februarja 2020. Prehodno obdobje iz člena 126 sporazuma o izstopu, v katerem se je za Združeno kraljestvo in v njem še naprej uporabljalo pravo Unije v skladu s členom 127 sporazuma o izstopu, se je izteklo 31. decembra 2020. Komisija je 25. januarja 2021 izdala obvestilo (5) o uporabi pravnega reda Unije na farmacevtskem področju na trgih, ki so zgodovinsko odvisni od dobave zdravil iz Velike Britanije ali prek nje, in sicer na Cipru, Irskem, Malti in Severnem Irskem, po koncu tega prehodnega obdobja. To obvestilo vključuje pojasnila o tem, kako bi Komisija uporabila pravni red Unije na farmacevtskem področju na navedenih trgih v zvezi z zdravili v preskušanju. To obvestilo se je prenehalo uporabljati 31. decembra 2021.
IZVEDBENA UREDBA KOMISIJE (EU) 2022/525

z dne 1. aprila 2022

o popravku nekaterih jezikovnih različic Izvedbene uredbe (EU) 2019/947 o pravilih in postopkih za upravljanje brezpilotnih zrakoplovov

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti člena 57 Uredbe,

ob upoštevanju naslednjega:

(1) Portugalska jezikovna različica Izvedbene uredbe Komisije (EU) 2019/947 (2) vsebuje napake v členu 11(5)(a) ter Dodatku 1, poglavje I, Dodatek A, točka 1(a)(viii), Priloge in Dodatku 3, točka 4(b), Priloge, ki spreminjajo pomen določb.

(2) Nemška jezikovna različica Izvedbene uredbe (EU) 2019/947 vsebuje napako v členu 14(5)(a)(i), ki spreminja pomen določbe.

(3) Nemško in portugalsko jezikovno različico Izvedbene uredbe (EU) 2019/947 bi bilo zato treba ustrezno popraviti. Druge jezikovne različice teh napak ne vsebujejo.

(4) Glede na potrebo po enakih konkurenčnih pogojih za vse gospodarske subjekte, prevladujoči interes celovitosti notranjega trga in potrebo po pravni varnosti bi se morala ta uredba uporabljati od 31. decembra 2020.

(5) Ukrepi iz te uredbe so v skladu z mnenjem odbora, ustanovljenega s členom 127 Uredbe (EU) 2018/1139 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije. Uporablja se od 31. decembra 2020.

Ta uredba je v celoti zavezujoča in se neposredno uporablja v vseh državah članicah. V Bruslju, 1. aprila 2022 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Izvedbena uredba Komisije (EU) 2019/947 z dne 24. maja 2019 o pravilih in postopkih za upravljanje brezpilotnih zrakoplovov (UL L 152, 11.6.2019, str. 45).
(5)

Za zagotovitev nemotenega prehoda je primerno zagotoviti, da se primarna aroma dima „Scansmoke PB 1110“ in arome dima, pridobljene iz nje, ter živila, ki jih vsebujejo, ki so v skladu s pravili, ki so se uporabljala pred datumom začetka veljavnosti te uredbe, lahko še naprej dajejo na trg in uporabljajo do porabe obstoječih zalog.
(4)

Zato je treba podaljšati datuma iz členov 20 in 22 Izvedbene uredbe (EU) 2019/947 za zagotovitev, da so harmonizirani standardi, ki obravnavajo zahteve, ki se uporabljajo za sisteme brezpilotnih zrakoplovov razredov C0 do C6, proizvajalcem in operatorjem sistemov brezpilotnih zrakoplovov na voljo pred iztekom navedenih obdobij. Prav tako je treba odložiti datum začetka uporabe dveh standardnih scenarijev iz Dodatka 1 k Prilogi k navedeni izvedbeni uredbi za zagotovitev, da so navedeni harmonizirani standardi na voljo, preden lahko države članice sprejmejo izjave za operacije, skladne z navedenimi standardnimi scenariji. Do takrat bi morale države članice imeti možnost sprejemati izjave, ki jih podajo operatorji sistemov brezpilotnih zrakoplovov v skladu s členom 5(5) navedene izvedbene uredbe na podlagi nacionalnih standardnih ali enakovrednih scenarijev.
(3)

Svet je 1. marca 2022 sprejel Sklep (SZVP)2022/346 o spremembi Sklepa 2014/512/SZVP in uvedbi nadaljnjih omejevalnih ukrepov v zvezi z zagotavljanjem specializiranih finančnih komunikacijskih storitev nekaterim ruskim kreditnim institucijam in njihovim ruskim hčerinskim družbam, ki so relevantne za finančni sistem Rusije in za katere že veljajo omejevalni ukrepi, ki jih je uvedla Unija ali partnerske države, ter, ob upoštevanju nekaterih izjem, v zvezi s sodelovanjem z Ruskim skladom za neposredne naložbe. Razen nekaterih izjem prav tako prepoveduje dobavo eurobankovcev Rusiji.
2b489-or

—

oleorezin iz ingverja

Sestava dodatka Oleorezin iz ingverja, pridobljen s parno destilacijo in ekstrakcijo s topili iz posušenih korenik Zingiber officinale Roscoe. Lastnosti aktivne snovi Oleorezin iz ingverja, pridobljen s parno destilacijo in ekstrakcijo s topili iz posušenih korenik Zingiber officinale Roscoe, kot ga je opredelil Svet Evrope (3). Eterično olje: 25–30 % (m/m) Skupni gingeroli: 0,5–8 % (m/m) — 6-gingerol — 8-gingerol — 10-gingerol Skupni šogaoli: 3–6 % (m/m) — 6-šogaol — 8-šogaol Vlažnost in hlapne snovi: 25–30 % (m/m) Svet Evrope št. 489. V tekoči obliki. Analizna metoda (4) Za določanje količine fitokemičnih označevalcev: skupni gingeroli in skupni šogaoli v krmnem dodatku (oleorezin iz ingverja): — tekočinska kromatografija visoke ločljivosti (HPLC) s spektrofotometrično (UV) detekcijo – ISO 13685.

pitovni piščanci kokoši nesnice purani za pitanje sesni pujski prašiči pitanci svinje krave molznice teleta, rejena za meso (mlečni nadomestki) govedo za pitanje ovce in koze konji kunci ribe hišne živali

—

—

—

1. Dodatek se vključi v krmo v obliki premiksa. 2. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 3. Na oznaki dodatka se navede naslednje: „Najvišja priporočena vsebnost aktivne snovi na kg popolne krmne mešanice z 12-odstotno vsebnostjo vlage in za mlečne nadomestke s 5,5-odstotno vsebnostjo vlage: — pitovni piščanci: 5 mg; — kokoši nesnice in kunci: 7 mg; — purani za pitanje: 6 mg; — sesni pujski: 8 mg; — prašiči pitanci: 10 mg; — svinje: 13 mg; — krave molznice: 12 mg; — teleta, rejena za meso (mlečni nadomestki): 21 mg; — govedo za pitanje: 19 mg; — ovce, koze, konji in ribe: 20 mg; — hišne živali: 1 mg.“ 4. Na oznaki premiksa se navedejo funkcionalna skupina, identifikacijska številka in ime krmnega dodatka ter dodana količina aktivne snovi, kadar bi raven uporabe na oznaki premiksa povzročila preseganje ravni iz točke 3. 5. Zmes oleorezina iz ingverja z drugimi dovoljenimi dodatki, pridobljenimi iz Zingiber officinale Roscoe, v krmi ni dovoljena. 6. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala, zaščitnimi očali in rokavicami.